緣識  其一○
作者：宋太宗
朝代：宋

paragraphs: 無爲本從清靜出，知之修鍊皆寂默。
大道玄門幾百般，不拘東西及南北。
觀其形貌欵共語，風雲可變龍與虎。
靈源欲訪不曾閑，捉得之時爲伴侶。
日有魂，月有魄，業累袪除離死厄。
十二時中可逍遥，五行造化人豈測。
也曾嗔，也曾笑，世間心爲求諸要。
長生之法在目前，天門地戶無顛倒。